GiliGold/VAD_KnessetCorpus huggingface dataset:
מירב ישראלי: אפשר להשאיר את זה לפעם הבאה.
מירב ישראלי: לא אנסח כרגע שעות.
מירב ישראלי: נשאיר את זה פתוח.
מירב ישראלי: שהם יביאו תשובה.
דבורה מרגוליס: למה אי-אפשר להשאיר את זה לשיקול המוסדות?
דבורה מרגוליס: הרי למוסדות ברור שיש אינטרסים שהנ"זי יהיו שווים משהו.
מירב בן ארי: את אומרת 2 נ"זי על התנדבות, ואת לא רוצה שנגדיר על קורס משלב עשייה, כמה נקודות?
מירב ישראלי: גם להשאיר את זה לשיקול דעת?
דבורה מרגוליס: אנחנו מעדיפים כמה שיותר שיקול דעת, אבל למל"ג יש עוד סוגים של מוסדות חוץ מאוניברסיטאות.
דבורה מרגוליס: לא אכתיב גם להם.
מירב ישראלי: אתם חושבים שצריך להכניס מינימום או לא? לא.
מירב ישראלי: אז אפשר לוותר על זה.
מירב בן ארי: שלוש דקות הפסקה – יש בלגאן בוועדת הכנסת עם חוק שלי.
מירב בן ארי: אני מחדשת את הישיבה.
מירב בן ארי: אני מורידה את סעיף 5 מהחוק.
מירב ישראלי: לגבי שכר הלימוד, כי לא הבנו למה צריך אותו בסוף.
מירב ישראלי: בעיקרון זה יהיה, אם זו תוכנית הלימודים- -
מירב בן ארי: אין לזה שום השפעה.
30696: רק לוודא, כי דיברנו על זה הרגע, אבל זה אומר שלא משנה מה- -
מירב בן ארי: לא נוגעים בכלל.
מירב בן ארי: שכר לימוד.
יעל טור כספא: ממילא שכר הלימוד מוסדר היום.
יעל טור כספא: כמו שפעלו עד היום.
מירב ישראלי: שאלתי, אם יש הבדל בין המתוקצבים ללא מתוקצבים בעניין הזה, בתשלום.
יעל טור כספא: לא מתוקצבים – אנחנו ממילא לא מפקחים על שכר הלימוד.
יעל טור כספא: הוא בסמכותם המלאה.
יעל טור כספא: אני מסכימה – גם עד היום שכר לימוד לא הוסדר בחקיקה, בשום מקרה.
מירב ישראלי: ביצוע ותקנות.
מירב ישראלי: השר ממונה על ביצועו של חוק זה, והוא רשאי להתקין תקנות לביצועו.
מירב ישראלי: תחילתו של חוק זה ביום -בדרך כלל אנחנו עושים בתחילת שנת לימודים אקדמית.
מירב ישראלי: כרגע זה בתחילת שנת הלמודים התשע"ט.
מירב בן ארי: אומר לכם על מה הסיכום כאן.
מירב בן ארי: קודם כל, הדיון הזה, המטרה היתה לנהל אותו בהוגנות מרבית, ולא ללכת על הראש של אף אחד.
מירב בן ארי: אנחנו מנהלים את האירוע הזה של המעורבות כבר שנים.
מירב בן ארי: דוח אחרי דוח מציג תמונה לא טובה.
מירב בן ארי: לכן הגענו עם החוק.
מירב בן ארי: עכשיו, אחרי שהבנו שיש חוק – בואו ננסה, אל"ף, להקל כמה שיותר על ביצועו, כי המטרה היא שנבוא שנה הבאה עם דוח הרבה יותר טוב.
מירב בן ארי: זו המטרה, ושהסטודנט יידע ושהמוסד יאפשר.
מירב בן ארי: זה מה שאנחנו רוצים בסך הכול.
מירב בן ארי: פגשתי פרופ' בשבוע שעבר, בכיר מאוד באקדמיה, והוא אמר לי: בסוף באמת, באמת זה קל.
מירב בן ארי: זה לא סיפור מורכב.
מירב בן ארי: לכן אני רוצה להוריד את רף ההיסטריה.
מירב בן ארי: אני רוצה שנעשה פה נוסח שיהיה טוב, שיהיה מוסכם ויעיל.
מירב בן ארי: לכן אני ממש מבקשת שהתייחסויות – וכתבתם התייחסויות טובות – תעבירו, אם יש, לגבי מה שדיברנו היום.
מירב בן ארי: תעבירו, ואבקש ממרגי לקבוע דיון לשבוע הבא.
מירב בן ארי: אנחנו רוצים לסיים עם האירוע הזה.
מירב בן ארי: אני מחכה לתשובה של ור"ה על ימי המילואים – אחד.
מירב בן ארי: אין לי התנגדות, אבל אני רוצה לדעת, כי לי הועבר מסר אחר.
מירב בן ארי: נתעסק כאן, נבקש מהחבר'ה של מה"ט וכדומה, אם אנחנו מחילים את החוק כמו שאר החוקים – מה ההתייחסויות שלהם לעניין של מה"ט.
מירב ישראלי: צריך להזמין את מה"ט, את זכויות הסטודנטים, שזה גם הוראה וגם בתי ספר לאומנות.
מירב בן ארי: את סעיף 2 נפצל לשני תתי-סעיפים שיבחינו בין קורסים של התנדבות לקורס משלב עשייה – זה שני דברים.
מירב בן ארי: אפשר לעשות אחד מהם, וגם מילואים – אחד.
מירב בן ארי: או מילואים או זה או זה.
מירב בן ארי: והדבר השלישי, שאנחנו רוצים לבחון אצלנו, העניין של הארגונים חברתיים שאינם פוליטיים - הגדרה שהיא אולי יותר רלוונטית לעניין הזה.
מירב ישראלי: והנושא של הגדרת הפורמט – האם אנחנו רוצים להיכנס אליו בחקיקה או להשאיר אותו למוסדות.
מירב ישראלי: גם זה, תנו לנו תשובה – האם להיכנס למספר שעות בחקיקה או להשאיר את זה למוסדות.
יעל טור כספא: מבחינתנו, אין צורך.
מירב בן ארי: בקורס משלב עשייה את צודקת, אבל בקורס של ההתנדבות פעם בתואר אני דווקא כן חושבת שאנחנו צריכים להגדיר את ה-30 שעות, כי אני חוששת שזה יתנהל פה בצורה לא מקצועית.
מירב בן ארי: קורס משלב עשייה – לגיטימי.
מירב בן ארי: זה קורס אקדמי, זה קורס שהמרצים באים, מחליטים.
מירב בן ארי: אבל אם אנחנו אומרים שיש מעורבות חברתית של סטודנטים, אנחנו צריכים להגדיר שהמחוקק מצפה מהם למינימום 30 שעות.
מירב בן ארי: מינימום, מקסימים.
מירב בן ארי: תתייחסו לזה.
יעל טור כספא: אולי המוסדות צריכים לומר מה מקובל אצלם, ולפי זה תראו.
מירב בן ארי: תשלחו לנו התייחסות.
מירב בן ארי: אגב, קראתי גם את הממ"מ, שלקחו התייחסות מהמוסדות, וקראתי גם את הדוח – אני חושבת שהחוק צריך להגדיר 30 שעות מינימום.
מירב בן ארי: יחליטו שזה המקסימום שלהם - אין לי בעיה, אבל אני לא יכולה להשאיר את זה, שייתנו לזה 10 שעות וזה ייתן 50 שעות.
מירב בן ארי: גם ככה, אם הגדרתי את המילואים כ-14, אני רוצה להגדיר גם פה.
מירב בן ארי: קורס משלב עשייה - מקובל עליי לחלוטין, תעשו עם זה מה שאתם רוצים.
מירב בן ארי: תנו על זה 8, תנו על זה 10 שעות, תמרחו את השנתיים – תחליטו מה שאתם רוצים - אני לא מתערבת.
מירב בן ארי: אבל אם התערבתי ואמרתי, שאני מצפה שסטודנט פעם בתואר יעשה את הקורס, אני מצפה שיעשה את ה-30 שעות.
יעל טור כספא: זה בסדר מבחינתנו.
יעל טור כספא: אני אומרת שאנחנו כמל"ג לא מתערבים, האם זה 14 או 10 ימים מלאים- - -
מירב בן ארי: גם אי כוועדה לא אתערב בקורס משלב עשייה.
מירב בן ארי: אני לא מוכנה שזה ייתן עשר שעות.
מירב בן ארי: כמו שהגדרנו את המילואים.
30696: משהו קטן – אל"ף, אני חושב שאפשר בשני משפטים לקראת שבוע הבא להגדיר את כמות השעות.
30696: זה לא כזה מסובך.
מירב בן ארי: זה צריך להיות גם.
30696: ודבר שני, אני רוצה לוודא – אני לא בטוח שהבנתי את הסיכום שלך ביחס למה שסיכמנו קודם על האפשרות בכל זאת – אמרנו שנבחן את זה, לפני שיצאנו להפסקה, ששת נקודות הזכות למילואים ושתי נקודות – או משלב או חברתי - כן אפשר יהיה.
30696: כלומר לא כל השש, אבל לבחון.
מירב בן ארי: אני חושבת שיש צדק בגם מילואים וגם התנדבות.
מירב בן ארי: זה לא.
מירב בן ארי: אבל מה שאני רוצה שתבדקו אצלכם זה האם מילואימניק יכול לעשות קורס משלב.
יעל טור כספא: רק את האפשרות של קורס משלב.
מירב בן ארי: לא התנדבות ומילואים, כי אני יודעת שבבין תחומי, אם קיבלת נקודות זכות על מילואים, אתה לא יכול לקבל נקודות זכות על התנדבות, אבל על קורס משלב עשייה, מעניין אותי.
מירב בן ארי: נגיד, בסמינר הקיבוצים או בספיר, שזה שתי מכללות שחזקות מאוד והן כפופות אליכם, בטח גם באוניברסיטה – פשוט יותר נחשפתי לפעילות של הסמינר ושל ספיר.
מירב בן ארי: אם גם מישהו שמקבל שם מילואים – כי הן נותנות נקודות על מילואים – יכול לעשות קורס משלב עשייה - תגידו לנו.
יעל טור כספא: נבדוק את זה.
מירב בן ארי: לא נעצור את זה, לכאן או לכאן.
מירב בן ארי: אבל אני מסכימה אתכם על הקטע של לא מילואים ולא התנדבות נטו, אבל קורס אקדמי, זה יכול להיות מעניין ויכול להיות גם חשוב למילואימניק.
מירב בן ארי: נבקש מהוועדה לקבוע לנו שבוע הבא.
מירב בן ארי: נעדכן אתכם.
מירב בן ארי: תודה רבה, השיבה נעולה.
עודד פורר: שלום רב, אני מתכבד לפתוח את ישיבת ועדת החינוך, התרבות והספורט, כ"ח בסיוון התשע"ח, 11 ביוני 2018.
עודד פורר: על סדר-היום: הצעת חוק הספורט (תיקון מס' 15) (הוראות לעניין ביטוח), של חבר הכנסת יואל רזבוזוב ואחרים – הכנה לקריאה שנייה ושלישית.
עודד פורר: מי מציג את הצעת החוק?
עודד פורר: אני מבין שמשרד הספורט נמצא.
עודד פורר: משרד המשפטים לא נמצא.
עודד פורר: אני מקדם את החקיקה.
עודד פורר: יואל, אם אתה רוצה, אני מוכן לדחות את הדיון.
יואל רזבוזוב: משרד הספורט רצה שינוי כלשהו.
30686: דווקא הגורם המקצועי שרצה- - -
עודד פורר: הוא לא ידע על הישיבה?
עודד פורר: חברים, זה באמת לא לעניין.
עודד פורר: בבקשה, תציג את הצעת החוק.
עודד פורר: נתקדם.
עודד פורר: מקסימום נגיש רביזיה.
יואל רזבוזוב: הרעיון של הצעת החוק הוא לעודד ספורטאים בוגרים לעסוק בספורט, ושלא יהיה שום מחסום כלכלי – יש הרבה מחסומים, אבל מחסום כלכלי ביטוחי שיעצור בעדם, כי עשינו תיקון לחוק, ומנענו ביטוח כפול בקרב התלמידים - חברות הביטוח אוטומטית העלו פרמיות לספורטאים הבוגרים, ושמענו סכומים של 3,000, 4,000 שקלים חדשים לשנה, שזה מנע מהרבה ספורטאים להשתתף בפעילות מאורגנת.
יואל רזבוזוב: אנחנו מדברים על אנשים שפעם בשבוע, פעם בשבועיים שיחקו באיזו מסגרת, או היו שייכים למסגרת ספורטיבית.
יואל רזבוזוב: אנחנו מדברים על סטודנטים שבכלל מבוטחים באוניברסיטה, ומחליפים אותם סטודנטים של אס"א, שנאלצים לעשות ביטוח כפול.
יואל רזבוזוב: יש לא מעט קבוצות.
יואל רזבוזוב: הצענו, כל מי שלא מקבל שכר על ספורט, שיהיה פטור מביטוח על-פי חוק הספורט.
יואל רזבוזוב: ההצעה שדודו מלכה – אם יספיק, יסביר - שהוא מדבר עליה, לפטור את כולם מביטוח – לא משנה, אם הוא מקבל שכר או לא מקבל שכר מהספורט.
יואל רזבוזוב: פשוט שהאגודות יודיעו את זה לספורטאים.
יואל רזבוזוב: כאמור, יש לי פה הפרמיות של הביטוח על-פי חוק הספורט.
יואל רזבוזוב: תאונות אישיות זו מסגרת שלא מכסה דבר – כל אדם היום מבוטח במדינת ישראל – גם יש לו קופת חולים, גם הוא משלם מס בריאות, גם בביטוח לאומי, כך שבאמת אין לנו פה ערך מוסף לביטוח הזה, אבל מה שכן - הוא מונע מהרבה ספורטאים לעסוק בספורט במסגרת מאורגנת.
יואל רזבוזוב: אנחנו הצענו את הנוסח – עשינו כמה תיקונים, והנוסח הזה מקובל עלינו, אבל כאמור, דודו רצה – אמר שיש להם קושי לחלק את האנשים שמקבלים שכר ולא מקבלים שכר.
יואל רזבוזוב: הם אמרו שיש קושי – מי שלא מקבל ומי שמקבל, אז אמרנו: בואו נפטור את כולם.
יואל רזבוזוב: אם אנחנו הולכים על ההצעה הזו, נצטרך לעשות כמה תיקונים.
עודד פורר: הרבה תיקונים.
יואל רזבוזוב: אנחנו פשוט מוחקים את הסעיפים, את סעיף 4, ובסעיף 1א – שוב אם מדברים על ההצעה של משרד הספורט, אומרים: אגודת ספורט, ארגון ספורט, התאחדות ואיגוד יבטחו את הספורטאים – אז יהיה לא יבטחו אלא רשאים לבטח.
יואל רזבוזוב: לא יבטחו.
עודד פורר: זה שמישהו רשאי לבטח – לא צריך את זה בחוק.
יואל רזבוזוב: פשוט למחוק את הביטוח?
יואל רזבוזוב: כי אנחנו פטרנו את כולם – גם את התלמידים, יש הליגה למקומות לעבודה שפטורים, אנשים שמקבלים 5,000 ₪ מהמסגרת הספורטיבית – גם הם פטורים לפי החוק.
מירב ישראלי: למעשה, בדקנו את זה בפעם הקודמת, היחידים שנשארו, שהחוק הזה חל עליהם, זה כאלה שהם מתחת לשכר מינימום.
מירב ישראלי: נכון, מירב?
מירב ישראלי: כל השאר – פטורים.
עודד פורר: ואתם אומרים לפטור את כולם?
יואל רזבוזוב: היום אנשים שעושים פעילות ספורטיבית, ברמה חובבנית וזה – הם מבוטחים.
יואל רזבוזוב: יש להם גם ביטוחים הבית.
יואל רזבוזוב: גם אם אין לו שום ביטוח, הוא מבוטח – יש לו ביטוח לאומי ויש לו קופת חולים.
יואל רזבוזוב: אם מישהו שובר את היד, הוא שם גבס; לא רץ לתבוע את כולם.
יואל רזבוזוב: כמובן, אם קיים מקרה ביטוחי, כמובן מתחילים לתבוע את כולם, אבל שוב - הביטוח הזה היום הוא מחסום.
עודד פורר: למה מתקנים את החוק?
מירב ישראלי: בעיקרון צריך לבטל את הסעיף הזה לכאורה.
מירב ישראלי: הם לא נמצאים פה – המפקח על הביטוח באוצר.
עודד פורר: בבקשה, משרד הבריאות.
ליאור ברק: ליאור ברק, סגן סמנכ"ל פיקוח על קופות החולים.
ליאור ברק: אני חייב לציין שסל הבריאות, כפי שאמרתם, הוא ממלכתי וטוב, ונותן פתרון למרבית הבעיות שיש לכל מבוטח בארץ.
ליאור ברק: עם זאת, יש לשים לב שבפציעות ספורט חלקן יש להן אופי מיוחד, שלא תמיד הסל נותן פתרונות טובים לפציעות הללו.
ליאור ברק: הורדת הביטוח תגרום לכך שלחלקם – למי שאין לו ביטוח משלים – לא לכל מבוטח יש ביטוח משלים - או מי שאין לו ביטוח פרטי, לא יוכל לקבל פתרונות לחלק מהפציעות שייגרמו לו במהלך האימונים או המשחקים.
30686: אני חייבת לומר – אני מירב כהן, משרד התרבות והספורט, מהלשכה המשפטית - מה שכעת אמר ליאור טיפה מטריד בהקשר הזה, שזה הופך להיות רשות, במיוחד אם אנחנו מדברים על האוכלוסייה שמרוויחה פחות משכר מינימום.
עודד פורר: אני חייב לומר – משרד הספורט לא נמצא פה בנציגות שיכולה להביע עמדה מעבר לחוות דעת פרטית כזו או אחרת.
עודד פורר: הצעת החוק הזו היא שלך, שעברה כבר קריאה ראשונה; היא מוכנה לקריאה שנייה ושלישית.
עודד פורר: כפי שאני רואה זאת, יש שתי אפשרויות: אחת, שאנחנו נצמדים לנוסח הקיים עם התיכונים המשפטיים ככל שיש כאלה.
מירב ישראלי: יש רק הצעה של משרד המשפטים שרציתי להעלות.
מירב ישראלי: זה משהו חשוב.
עודד פורר: אז למעט זה, ומקדמים את זה בפורמט הזה.
עודד פורר: אפשר לעשות רביזיה כדי שנוכל לפתוח את זה מחדש שוב, או לא מצביעים על זה, ותתאם דיון נוסף.
עודד פורר: את רוצה להציג בינתיים?
מירב ישראלי: אני לא יודעת למה משרד המשפטים לא הגיע – גם לא ענה לי.
מירב ישראלי: בעיקרון, החשש שלהם היה, למרות שכמובן לא התכוונו לזה, ואמרנו בהצעת החוק, שהחובה של הביטוח חלה על גוף הספורט.
מירב ישראלי: בכל זאת הם רצו לוודא, ואני חושבת שיש טעם בדבריהם – כתבנו שספורטאי רשאי לבטח את עצמו לפי חוק זה.
מירב ישראלי: הם רצו להוסיף לזה: ואולם גוף ספורט לא יבקש ולא ידרוש מספורטאי, לבטח את עצמו, ולא יתנה את החברות בגוף או את ההשתתפות בפעילות המאורגנת בכך שביטח את עצמו, כלומר בגלל שנתנו לספורטאי אפשרות לבטח את עצמו, החשש שלהם הוא שגופי הספורט יתנו את ההשתתפות של הספורטאי בזה שהוא יבטח את עצמו.
מירב ישראלי: את זה הם רוצים למנוע.
עודד פורר: אני חושב שזו הערה נכונה.
עודד פורר: לכן אני מציע, שתקראי את הצעת החוק יחד עם התיקונים של משרד המשפטים.
30686: אדוני היושב-ראש, רק אם אפשר הערה – הכוונה שלנו לא להציג אחרת את העמדה של אנשי המקצוע אצלנו.
מירב ישראלי: הצעת חוק הספורט (תיקון מס' 15) (הוראות לעניין ביטוח).
מירב ישראלי: בחוק הספורט, בסעיף 7 – במקום סעיף קטן (א) יבוא: (א1) אגודת ספורט, ארגון ספורט, התאחדות ואיגוד (בסעיף זה – גופי ספורט) יבטחו את הספורטאים הנוטלים חלק בתחרויות ספורט המאורגנות בידם או מטעמם; ספורטאי רשאי לבטח את עצמו לפי חוק זה.
מירב ישראלי: כאן מוצע להוסיף את מה שהקראתי קודם – ואולם גוף ספורט לא יבקש ולא ידרוש מספורטאי לבטח את עצמו, ולא יתנה את החברות בגוף או את ההשתתפות בפעילות המאורגנת בידי בגוף או מטעמו בכך שביטח את עצמו.
עודד פורר: לא תהיה התניה.
מירב ישראלי: פה נוסיף את זה.
מירב ישראלי: (2) על אף האמור בפסקה (1), בוטח ספורטאי הנוטל חלק בתחרות ספורט מסוימת בידי אחד מגופי הספורט או שביטח את עצמו, או שבוטח בביטוח אחר – שזה הביטוחים של העבודה וכו' - שמתקיימים בו התנאים שנקבעו לפי סעיף קטן (ב), לפחות, יהיו יתר גופי הספורט שחלה עליהם חובת ביטוח לפי פסקה (1) פטורים מביטוח כאמור באותה פסקה, ובלבד שנמסר להם אישור המבטח על כך שמתקיימים בביטוח התנאים שנקבעו לפי סעיף קטן (ב).
מירב ישראלי: (3) חלה על גוף ספורט חובת ביטוח כאמור בפסקה (1), יבדוק אם הספורטאי מבוטח כאמור בפסקה (2) בעת הצטרפותו של הספורטאי לגוף הספורט, ובתחילתה של כל עונת ספורט, ואם אינו מבוטח – יבטחו לפי סעיף זה.
מירב ישראלי: בסעיף קטן (א1), אחרי פסקה (3) יבוא – זה הפטורים – מוסיפים עוד קטגוריה לפטורים - ספורטאים המשתתפים בפעילות ספורט שאין בעדה תשלום שכר או כל תמורה אחרת.
מירב ישראלי: בעצם הספורט ללא שכר.
מירי כהן: שלום, אני מירי כהן, ממשרד הבריאות – מנהלת שירותי הצלה ועזרה ראשונה.
מירי כהן: אני רוצה להוסיף משהו, אולי למחשבה.
מירי כהן: דיבר לפניי מהמשרד ליאור ברק מהזווית של הביטוחים שחסרים.
מירי כהן: אני רוצה בכל זאת לחזור לזה, ולראות, אולי נצליח למצוא פתרון.
מירי כהן: כפי שאמרנו, יש פציעות ספורט, שאנחנו יודעים שלא מכוסים, והדוגמה הטובה ביותר, למשל, בעיות עם הפציעות בשיניים, שאינם מכוסים בסל בריאות.
מירי כהן: כל טיפולי השיניים למעט ילדים לא נמצאים בסל הבריאות.
מירי כהן: זה הוצאות, כפי שכולנו יודעים, של עשרות ומאות-אלפי שקלים שטיפול יכול להגיע.
מירי כהן: לחשוף את האנשים במצב כזה – מאוד בעייתי.
מירי כהן: אני זורקת את זה עכשיו באוויר – האם אפשר לדרוש לעשות רק את הדברים שאינם מכוסים בסל הבסיסי; לא את הדברים שבסל הבסיסי.
עודד פורר: גם ביטוח משלים לא מכסה שיניים.
עודד פורר: ביטוח ספורט מכסה שיניים?
מירי כהן: מה מכסה שיניים - תלוי מה.
עודד פורר: השאלה אם הביטוח הנוסף הזה, שהיום הם מחויבים בו, מכסה את הפציעות האלה שאת מדברת עליהן.
עודד פורר: למיטב הבנתנו, לא.
מירי כהן: לא הביטוח המשלים.
יואל רזבוזוב: הפוליסות לא מרחיבות.
יואל רזבוזוב: זו פוליסה מאוד-מאוד פשוטה – זה דבר אחד.
יואל רזבוזוב: שתיים, אנחנו כופים על מאות-אלפי אנשים לשלם 2,000, 3,000, 4,000 ₪ בשנה בשביל אחד או שניים שיתבעו על טיפול שיניים - יש פה היגיון.
יואל רזבוזוב: יש פה טובת הכלל מאשר טובת היחיד.
יואל רזבוזוב: הנה, יש לנו פה הפוליסה – אין פה שיניים בכלל.
עודד פורר: יואל, אני מציע לך שתגיש הסתייגות על מחיקת סעיף 4, על הספורטאים המשתתפים בפעילות ספורט שאין בעדה תשלום שכר או כל תמורה אחרת – למחוק אותו.
עודד פורר: בכלל, לעשות פטור לכולם.
מירב ישראלי: זה, צריך לעשות משהו אחר – צריך בחוק הספורט, זה בעצם לבטל – אם רוצים לבטל את הכול, צריך לבטל את כל סעיף 7 לחוק הספורט.
עודד פורר: אני מציע לך כך: תגיש הסתייגות של ביטול סעיף 7 לחוק הספורט, נפיל אותה פה.
עודד פורר: ככל שנרצה, אפשר להפוך את זה במליאה.
עודד פורר: חוץ מזה, נגיש רביזיה.
עודד פורר: ואז תגישו ביניכם, כי חבל.
עודד פורר: או לא אצביע.
יואל רזבוזוב: אני חושב שנצביע על הנוסח הקיים.
יואל רזבוזוב: הוא די סוגר לנו הכול.
יואל רזבוזוב: אין מה לעשות, ומשרד הספורט לא יאחרו, ובסוף לא משרד הספורט מחלק אנשים, מי מקבל שכר ומי לא; התאחדות הכדורגל או כל גוף אחר.
יואל רזבוזוב: הם יצטרכו.
יואל רזבוזוב: הרי בסוף זה לא נופל על משרד הספורט; זה נופל, נגיד, על התאחדות הכדורגל, ויש פה נציג, שהוא צריך לקבוע לאגודות, מי מקבל שכר ומי לא.
יואל רזבוזוב: הנה דודו.
יואל רזבוזוב: דודו, אנחנו מצביעים על הנוסח הקיים.
עודד פורר: אם יהיו הערות, אפשר יהיה להכניס את זה ברביזיה.
יואל רזבוזוב: איפה הבעיה, במילה?
דוד מלכה: דודי מלכה, סגן ראש מינהל הספורט.
דוד מלכה: הנושא הראשון, שהוא קל יחסית – אנחנו חושבים שלא צריך להבחין בין ספורטאי שמקבל פחות מ-4,000 ובכלל לא מקבל.
דוד מלכה: כולם צריכים להיות באותה קלחת.
דוד מלכה: אנחנו מעריכים אותם ב-20,000 לא יותר, מכל ה-130,000 ספורטאים קיימים.
דוד מלכה: כי אם נעשה את ההבחנה הזו, יהיה מאוד קשה לאכוף את זה.
דוד מלכה: אף אחד לא יידע -זה קיבל אלף שקל, זה קיבל אלפיים, עכשיו הוא כן קיבל, עכשיו לא קיבל.
יואל רזבוזוב: לא אמרנו, מי שקיבל כמה, אלא מי שמקבל שכר, ומי שלא מקבל.
יואל רזבוזוב: אלא אם אתה מציע לפטור לכולם.
דוד מלכה: אבל כבר פטרנו את אלה שמקבלים מעל 4,000.
דוד מלכה: נשארה קבוצה אחת, שמקבלת משקל עד 4,000.
אמיר נבון: זאת הבעיה, בגלל שפטרו את כל השאר.
אמיר נבון: אני עו"ד אמיר נבון, מנהל אגף משפטי בהתאחדות.
אמיר נבון: שוב – הבעיה היא שרצו לעשות טוב לפני שנתיים, פטרו את הילדים כי יש ביטוח לילדים.
אמיר נבון: כשיש פחות מבוטחים, המחיר עולה.
אמיר נבון: ואז איזו קבוצה משלמת בסופו של דבר פרמיה יותר גבוהה?
אמיר נבון: הקבוצה שמרוויחה פחות משכר מינימום.
עודד פורר: והחוק הזה לא נותן לקבוצה הזאת מענה?
מירב ישראלי: הוא רק נותן מענה לאלה שלא מקבלים כלום.
מירב ישראלי: וההערה הזאת היתה נכונה בתיקון הקודם; לא בתיקון הזה דווקא.
עודד פורר: אני חושב שהמשרד יכול להביא אפילו הצעה ממשלתית.
מירב ישראלי: אם אתם חושבים שצריך לבטל את סעיף 7 באופן גורף, שלא יהיה יותר ביטוח חובה – זה מה שאתם מבקשים.
דוד מלכה: העניין הוא שמהדיון שהיה לעכשיו קרה משהו – כיוון שמתאגרף שאיבד את עינו תבע את איגוד האגרוף, ממש לאחרונה, והשופט הטיל מיליון שקל עיקול על איגוד האגרוף, כל האיגוד מושבת.
יואל רזבוזוב: אבל דודו, אתה מסכים אתי שזה לא קשור לביטוח תאונות אישיות?
יואל רזבוזוב: זה קשור רק להתנהלות האיגוד.
יואל רזבוזוב: כשהאיגוד עושה אירוע, הוא עושה ביטוח לאירוע.
יואל רזבוזוב: יש ביטוחים אחריות מקצועית לכולם – לשופטים ולמארגנים.
יואל רזבוזוב: זה לא קשור לתאונות אישיות בכלל.
דוד מלכה: התביעה היתה על תאונות אישיות.
דוד מלכה: אם אנחנו לא פוטרים את האיגוד מצד ג' – הוא צריך להמשיך עם זה.
דוד מלכה: העניין הוא של שהספורטאים.
דוד מלכה: אני שואל שאלה היפותטית – אני לא יודע אם היא עוברת משפטית - אם אפשר להטיל את האחריות על הביטוח כן או לא על הספורטאי?
דוד מלכה: ירצה – יעשה.
יואל רזבוזוב: הספורטאי רשאי.
עודד פורר: אני לא חושב שאפשר לעשות דבר כזה.
עודד פורר: הוא יכול לעשות ביטוח.
עודד פורר: בסוף, כשזה יגיע לבית משפט, ישקול השופט, כמה האחריות של אותו ספורטאי, כמה האחריות של אותו איגוד שיש לו, אין לו, ביטוח.
עודד פורר: בסוף מבחינת החוק, השאלה היא מה אני מחייב את האזרח – האם אני בחקיקה קובע נורמה שמחייבת את האזרח לעשות ביטוח, או לא מחייב אותו לעשות ביטוח.
עודד פורר: הצעת החוק הזו באה לפטור מביטוח מתוך הבנה שיש המון ביטוחים מקיפים.
עודד פורר: זה כפל על כפל - בסוף זה סתם מייצר עלויות נוספות לאזרחים, שאין להם שום הצדקה ביטוחית מבחינת המקרים שלה, כי יש ביטוחים – זה לא שאין ביטוח בכלל.
עודד פורר: זו הצעת החוק.
עודד פורר: מה שאתה מדבר על הדיפרנציאציה, לפחות ממה שאני מבין מהיועצת המשפטית, זה נכון לסעיף אחר.
מירב ישראלי: זו הערה שהיה צריך להעיר אותה בתיקון הקודם.
מירב ישראלי: הוא רוצה לבטל את סעיף 7, את חובת הביטוח.
דוד מלכה: לא.
דוד מלכה: מצד אחד, אני אומר שיהיה מאוד קשה להבחין בין ספורטאי שמקבל שקל לבין ספורטאי שלא מקבל בכלל.
מירב ישראלי: אם אתה אומר שכולם באותה קלחת, זה יכול ללכת לשני הכיוונים – לומר: כולם צריכים להיות פטורים, או כולם צריכים לשלם.
מירב ישראלי: מה אתם אומרים: אתם חושבים שצריך להרחיב את חובת הביטוח, או לבטל את חובת הביטוח באופן כולל?
דוד מלכה: ודאי לא צריך לעשות עוד קבוצה.
מירב ישראלי: אתה אומר: כולם צריכים להיות באותה קלחת.
מירב ישראלי: לאותה קלחת יכולים להיות שני מובנים: או כולם פטורים, או כולם משלמים.
מירב ישראלי: מה אתה אומר: צריך לפטור את כולם, או לא צריך שאלה גם יהיו פטורים, אלא גם הם צריכים לשלם?
מירב ישראלי: מה אתם אומרים?
דוד מלכה: אנחנו לא חושבים שצריך לפטור אותם.
מירב ישראלי: הם אומרים להפך – שצריך להוריד את פסקה (4) מהחוק.
יואל רזבוזוב: כבר דיברנו על זה.
יואל רזבוזוב: יש פה כוונת המחוקק.
יואל רזבוזוב: יש לי פה פוליסת ביטוח.
יואל רזבוזוב: יש פה רמאות.
יואל רזבוזוב: מרמים אנשים, מכריחים אותם לקנות ביטוח מיותר בחוק - בדיוק כפי שעשו לתלמידים, אותו דבר עושים עכשיו לספורטאים בוגרים, וחברות הביטוח הגזימו והעלו להם את הפרמיה משמעותית.
יואל רזבוזוב: היום כפי שאמרנו, מי ששובר את היד, שם גבס בקופת חולים, ולא רץ- - כשיש מקרה יחיד, ויש טובת הכלל, אנחנו מדברים פה על טובת הכלל.
יואל רזבוזוב: אם יש מקרה ספציפי, האיגודים צריכים להיות מאורגנים, ושיהיה להם כל הביטוחים של האירוע, אם הם עשו תחרות.
יואל רזבוזוב: כשתובעים – מניסיון – תובעים את כולם.
יואל רזבוזוב: כל מה שאפשר להוציא, יתבעו.
יואל רזבוזוב: אם לא יהיה ביטוח תאונות אישיות, לא יקרה פה שום דבר, אבל אנשים בסופו של דבר יוכלו ליהנות.
יואל רזבוזוב: אותם סטודנטים שהם בכלל מבוטחים באוניברסיטאות, אותם כדורשת – אנשים עושים פעילות פעם בשבוע.
דוד מלכה: אם אתה אומר שכולם מבוטחים, תטיל את האחריות עליהם.
עודד פורר: את האחריות אתה לא מטיל בחקיקה.
יואל רזבוזוב: אם אדם רוצה לעשות ביטוח בעצמו, הביטוח הזה יעלה לו יותר זול.
יואל רזבוזוב: יש הנוסח הזה – נצביע עליו.
עודד פורר: דודו, אני מציע – אם יש לכם תיקונים בחוק הזה, ודאי שמורה למשרד התרבות והספורט להביא הצעות תיקון חקיקה דרך הממשלה – אגב, בנתיב הרבה יותר מהיר ממה שייקח ליואל.
עודד פורר: אני מציע לפחות על הנוסח הזה, שהתקיים עליו דיון והיתה עליו הסכמה גם בוועדת השרים וגם פה זה עבר את הקריאה הראשונה.
חדוה קולפניצקי: אנחנו לא מעודדים חובת ביטוח, בטח לא על אזרחים.
חדוה קולפניצקי: בסופו של דבר אנחנו רואים שזה לא כל כך עובד.
חדוה קולפניצקי: חברות הביטוח, אם מכריחים אותם לעשות פורמט של ביטוח, בהינתן סכום מסוים, לא כל החברות נכנסות לפול, ואז אין באמת תחרות בשוק ואין באמת חברות שרוצות לבטח, ואנחנו נמצאים בפני שוקת שבורה, שיש חובת ביטוח - אין מי שיבטח בסכומים.
מירב ישראלי: הבעתם את העמדה הזאת בוועדת שרים?
יואל רזבוזוב: הביעו.
מירב ישראלי: הם אומרים להוריד את סעיף 4, והיא אומרת לבטל את סעיף 6.
מירב ישראלי: אני לא מצליחה להבין, מה עמדת הממשלה.
עודד פורר: לכן אנחנו נצמדים להצעת החוק, כפי שהיא.
דוד מלכה: ההגדרות שם לא כל כך בררות.
דוד מלכה: מה זה עממי?
דוד מלכה: צריך להגדיר.
מירב ישראלי: הגדרנו.
מירב ישראלי: זה מי שלא מקבל כסף.
מירב ישראלי: כתוב חד-משמעית.
מירי כהן: אז אם מעבירים את הנוסח המקורי של חבר הכנסת רזבוזוב, כפי שהקריאה היועצת המשפטית- -
עודד פורר: את הנוסח כפי שהקריאה היועצת המשפטית, עם התיקונים של משרד המשפטים, שהיא הכניסה בתוך הצעת החוק.
מירי כהן: עם התיקון.
מירי כהן: המשמעות היא שנותרת רצועה של מי שמרוויח, נגיד, בין 0 עד שכר מינימום – עליהם יש חובת ביטוח - או האיגוד או וולונטרי, ובלבד ש-.
עודד פורר: אני מבקש להצביע על הנוסח, כפי שהקריאה היועצת המשפטית, עם התיקונים של משרד המשפטים.
עודד פורר: מי בעד?
עודד פורר: מי נגד?
עודד פורר: בעד – פה אחד הצעת חוק הספורט (תיקון מס' 15) (הוראות לעניין ביטוח), התשע"ח-2018, אושרה.
עודד פורר: הצעת החוק אושרה.
יעקב מרגי: שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, 5 ביוני 2018, כ"ב בסיון תשע"ח.
יעקב מרגי: הנושא: קמפוס ירוק – קידום אנרגיה מתחדשת במוסדות ההשכלה הגבוהה – לציון יום הסביבה.
עדי רומי: אני.
עדי רומי: עדי רומי, מארגן קהילתי של "מגמה ירוקה" באוניברסיטת תל אביב.
יעקב מרגי: זה מלווה בדברי דברים?
עדי רומי: כן.
יעקב מרגי: אז שזה יהיה במקביל, תוך כדי.
עדי רומי: כמובן.
עדי רומי: חברי הוועדה הנכבדים, אני פה בעצם להציג לכם מה התפקיד של האקדמיה בקידום אנרגיות מתחדשות.
עדי רומי: האקדמיה מייצגת דוגמא, מייצגת חדשנות, מייצגת מחקר וגם יש להם שטח עצום של גגות בלתי מנוצלים וראוי שזה ינוצל למען גגות סולאריים, גגות עם פנלים סולאריים.
יעקב מרגי: כמו הכנסת.
עדי רומי: למשל כמו הכנסת, נכון.
עדי רומי: אז מה המצב היום?
עדי רומי: נכון להיום רק 3% ממשק החשמל מגיע מאנרגיות מתחדשות.
עדי רומי: לעומת זאת לפי הסכמי פאריז, לפי החלטה 4045 התחייבנו להגיע ל-10% אנרגיות מתחדשות.
יעקב מרגי: אנחנו לא פרשנו מהסכם פאריז.
עדי רומי: לא פרשנו.
עדי רומי: אנחנו צריכים להגיע ל-10%.
יהודית גידלי: תוך כמה זמן?
עדי רומי: עד 2020, כלומר אנחנו צריכים להגדיל את הכמות ואת המאמצים שלנו פי שלוש ממה שכרגע קיים.
עדי רומי: דבר נוסף, נכון להיום אין הנחיה של משרד החינוך למוסדות האקדמיים לקידום פנלים סולאריים על גגות או התייעלות אנרגטית, וגם התקן של קמפוס ירוק, הוא לא מתעדכן, כלומר, קמפוס מקבל תקן קמפוס ירוק.
עדי רומי: למשל, הוא קיבל ב-2011.
עדי רומי: קיבלו חידוש ב-2016 ועכשיו לא יודעים מתי זה יתעדכן שוב, כלומר קמפוס יכול לקבל את התג שלו ולנוח על זרי הדפנה ולא לקדם דברים.
יעקב מרגי: לטווח ארוך זה כלכלי.
עדי רומי: אני אדבר גם על זה.
עדי רומי: מה אנחנו עשינו כ"מגמה ירוקה" כדי לקדם את הנושא?
עדי רומי: החתמנו יותר מ-1,400 סטודנטים ועובדי אוניברסיטה שגם רואים כמונו את הצורך והנכונות שאוניברסיטת תל אביב יהיו עם פנלים סולאריים על הגגות.
עדי רומי: כמו כן יצרנו קשר עם ראשי פקולטות, עובדים ומרצים והחתמנו אותם על נייר עמדה שהגשנו לנשיא, שמדבר באמת על הקמת פנלים סולאריים וגם על התייעלות אנרגטית, וכמו כן גם גייסנו את אגודת הסטודנטים למהלך.
עדי רומי: אגודת הסטודנטים מייצגים יותר מ-30,000 סטודנטים.
יעקב מרגי: הייתה תועלת ממה שעשיתם מול האוניברסיטה?
יעקב מרגי: הייתה הצלחה?
עדי רומי: הייתה הצלחה.
עדי רומי: אני גם אספר על זה.
עדי רומי: למה גגות סולאריים בקמפוס?
עדי רומי: קודם כול בריאות.
עדי רומי: 2,500 איש בשנה בישראל מתים מזיהום אוויר בעצם.
עדי רומי: דבר שני, חסכון כספי גבוה הן לאוניברסיטה שהיא תחסוך את הכסף מייצור החשמל הזה והיא מחזירה השקעה תוך מספר שנים מועט יחסית, אלא גם מבחינת התשתיות.